सतीश चंद्रा अपनी किताब ‘मध्यकालीन भारत भाग प्रथम’ में ये लिखते हैं कि अलाउद्दीन खिलज़ी के रणथम्भौर दुर्ग अभियान के वक़्त राजपूत स्त्रियों ने जौहर किया था, और मर्दों ने साका. सतीश चंद्रा इस बात की पुष्टि करते हैं कि अमीर खुसरो ने भी रणथम्भौर दुर्ग में हुए जौहर का जिक्र अपनी रचनाओं में किया है. जब रणथम्भौर में हुये जौहर का जिक्र अमीर खुसरो ने किया है, तो चित्तोड़ में हुये जौहर का जिक्र उसने क्यों नही किया, इसी बात की बहस है.